«Հաշմանդամություն ունեցող անձանց իրավունքների հարցերով կոմիտեն Կանանց նկատմամբ խտրականությունների բոլոր ձևերի վերացման կոմիտեի հետ համատեղ ողջունում են մասնակից պետությունների կողմից կանանց, մասնավորապես, հաշմանդամություն ունեցող կանանց սեռական և վերարտադրողական առողջության և իրավունքների մատչելիությանը միտված շարունակական առաջընթացը։ Այնուամենայնիվ, կոմիտեները հայտնում են իրենց մտահոգությունն առ այն, որ մինչ օրս բոլոր տարածաշրջաններում առկա են զգալի բացեր հիմնական իրավունքների և ազատությունների պաշտպանության գործում և կոչ են անում մեծացնել մասնակից պետությունների՝ այս ուղղությամբ իրականացվող ջանքերը։ Կոմիտեները նաև մտահոգ են մարդու իրավունքների միջազգային նորմերի նկատմամբ հարգանքի շարունակական նվազման և հետընթացի կապակցությամբ, ինչն իր հերթին վտանգում է կանանց, այդ թվում՝ հաշմանդամություն ունեցող կանանց (որոնք շարունակաբար ենթարկվում են խտրականության հատվող ձևերի) սեռական և վերարտադրողական առողջության իրավունքը։